Bellevue A/S betingelser og vilkår - Bellevue Box
Bellevue A/S betingelser og vilkår
Juridisk navn: Bellevue A/S
Adresse: Ved Stranden 9B, 9000 Aalborg
E-mailadresse: info@bellevue-as.dk
Telefonnummer: 70 20 60 78
Virksomheden Bellevue A/S er en del af Smartbox Group. Fra d. 1. december, 2017, er hjemmesiden www.bellevuebox.dk lukket for køb af Bellevue box oplevelser. Det er ikke længere muligt at købe Bellevue box oplevelser online via hjemmesiden.
Som standard er vores gavekort gyldige i 3 år fra købsdato. Vær dog opmærksom på, at biografbilletter samt boksene Bio & Burger og Film & Take Away kun er gyldige i 1 år. Dette er i tråd med gældende lovgivning på området. En forkortelse af gyldigheden på visse gavekort er legitim, så længe gyldigheden ikke er urimeligt kort, og at der i øvrigt gøres opmærksom på den begrænsede gyldighedsperiode.
Der tages forbehold for udsolgte datoer og specialarrangementer. Du kan se udløbsdatoen ved at logge ind på Bellevuebox.dk med dit vouchernr.
OBS: Pr. 01.03.2016 er det ikke længere muligt at forlænge gavekortets gyldighed mod betaling.
Alle gavekort kan indløses som et beløbsgavekort på hjemmesiden www.smartbox.dk – et beløbsgavekort vil have den samme værdi og udløbsdato som det originale Bellevue gavekort.
Klik her for at indløse dit Bellevue gavekort på Smartbox.dk
Alle gavekort kan indløses som et beløbsgavekort på hjemmesiden Smartbox.dk – et beløbsgavekort vil have den samme værdi og udløbsdato som det originale Bellevue gavekort.
Når du har købt en Smartbox gælder Smartbox betingelser og vilkår.
Hvad vil ikke blive ombyttet eller indløst som et beløbsgavekort?
Boksene Biograftur for 2, Cafébesøg med Bio for 2, Bio & Burger for 2, Film & Take Away samt gavekort til Hungry.dk ombyttes ikke.
Oplevelser modtaget i gave fra en arbejdsgiver ombyttes ikke (af skattemæssige årsager).
Når du handler på Bellevuebox.dk, har du selvfølgelig 24 måneders reklamationsret. Det betyder, at du enten kan få varen repareret, ombyttet, pengene tilbage eller afslag i prisen – afhængig af den konkrete situation.
Du skal reklamere indenfor “rimelig tid”, efter at du har opdaget manglen ved varen. Hvis du reklamerer inden for to måneder, efter at manglen er opdaget, vil reklamationen altid være rettidig.
Ved reklamation, kontakt os på tlf: 70 20 60 78 eller mail: info@bellevue-as.dk.
Hvis du vil klage over dit køb, skal du rette henvendelse til Kundeservice på 70 20 60 78 eller info@bellevue-as.dk.
Lykkes det os ikke at finde en løsning, kan du indgive en klage til Center for Klageløsning, Nævnenes Hus, Toldboden 2, 8800 Viborg, via www.forbrug.dk eller www.nævneneshus.dk.
Vi foretager registreringen af dine personoplysninger med det formål at kunne levere varen til dig. Indløser du en voucher, opbevarer vi dine oplysninger til brug for vores statistik.
Personoplysningerne registreres hos Bellevue A/S og opbevares i fem år, hvorefter oplysningerne slettes.
Kundeservice i Bellevue A/S har adgang til de oplysninger, der registreres om dig. Den dataansvarlige på Bellevuebox.dk er Bellevues IT-chef.
Vi opbevarer ikke kundeoplysninger krypteret, og vi transmitterer ikke kundeoplysninger krypteret. Oplysninger afgivet til Bellevuebox.dk videregives eller sælges på ingen måde til tredjemand.
Som registreret hos Bellevue A/S har du altid ret til at gøre indsigelse mod registreringen. Du har også ret til indsigt i, hvilke oplysninger der er registreret om dig. Disse rettigheder har du efter Persondataloven, og henvendelse i forbindelse hermed rettes til Bellevue A/S via e-mail: info@bellevue-as.dk.
Se vores Erklæring om databeskyttelse ved at klikke her.
Vi anvender ikke cookies her på hjemmesiden www.bellevuebox.dk.
Betingelser og vilkår gældende frem til d. 30-11-2017. Klik her.